laion/Wikipedia-Exotic huggingface dataset:
ריצ'רד קארפ

ריצ'רד מאנינג קארפ (באנגלית: Richard Manning Karp; נולד ב-3 בינואר 1935) הוא מדען מחשב יהודי-אמריקאי, הידוע בעיקר בזכות מחקרו בתאוריה של אלגוריתמים, מחקר שזיכה אותו בפרס טורינג ב-1985 ובפרס הארווי ב-1998. קארפ ידוע במיוחד כמדען הראשון שתיאר את מחלקת הסיבוכיות NPC בעבודתו משנת 1971, בשם Reducibility Among Combinatorial Problems, בה תיאר גם את 21 הבעיות ה-NP שלמות של קארפ. קארפ נולד בבוסטון שבמדינת מסצ'וסטס, למד באוניברסיטת הרווארד וקיבל תואר בוגר ב-1955, השלים את עבודת המאסטר ב-1956 ואת עבודת הדוקטורט במתמטיקה שימושית ב-1959. לאחר לימודיו עבר לעבוד במעבדות IBM על שם תומאס ג'. ווטסון. ב-1968 התמנה לפרופסור למדעי המחשב, מתמטיקה וחקר ביצועים באוניברסיטת קליפורניה בברקלי, שם הוא מכהן עד היום, פרט לתקופה של ארבע שנים באוניברסיטת וושינגטון בסיאטל. ב-1971 פיתח קארפ יחד עם ג'ק אדמונדס את אלגוריתם אדמונדס קארפ למציאת זרימה מקסימלית ברשת זרימה. ב-1987 פיתח קארפ יחד עם מיכאל רבין את אלגוריתם רבין קארפ לחיפוש מחרוזות. בשנת 1994 נבחר לעמית ACM. בשנת 2000 הוענקה לו מדליית EATCS מטעם האיגוד האירופי למדעי המחשב התאורטיים. ב-2004 קיבל את מדליית בנג'מין פרנקלין וב-2008 קיבל את פרס קיוטו. כיום עיקר העניין המחקרי של ריצ'רד קארפ הוא בתחום הביואינפורמטיקה. הוא פרסם השערה בתחום המחקר של פונקציה בוליאנית חמקנית שנקראת על שמו. פרס טיורינג (1985) מדליית בנג'מין פרנקלין (2004) פרס פרדריק לנצ'סטר (1977) פרס דיקסון במדעים (2009) עמית החברה למתמטיקה תעשייתית ושימושית (2009) עמית ACM (1994) מדליית בנג'מין פרנקלין (2004) פרס קיוטו לטכנולוגיה מתקדמת (2008) המדליה הלאומית למדעים (1996) פרס ג'ון פון נוימן (1990) פרס האיגוד האירופי לתאוריה של מדעי המחשב (2000) פרס הארווי (1998) פרס פולקרסון (1979) מדליית יובל המאה של הרווארד דוקטור לשם כבוד ממכון ויצמן למדע דוקטור לשם כבוד מהטכניון - מכון טכנולוגי לישראל דוקטור לשם כבוד מהמכון הטכנולוגי של ציריך מדיה וקבצים בנושא ריצ'רד קארפ בוויקישיתוף אתר האינטרנט הרשמי של ריצ'רד קארפ ריצ'רד קארפ, באתר פרויקט הגנאלוגיה במתמטיקה ריצ'רד קארפ, באתר dblp ריצ'רד קארפ באתר פרס טיורינג (באנגלית) ריצ'רד קארפ, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כיירון (גוף במערכת השמש)

כיירון (מיוונית: Χείρων; שם מלא: 2060 כיירון; באנגלית: 2060 Chiron) הוא גוף קטן במערכת השמש. מסלולו נמצא בין שבתאי ואוראנוס. הגוף נתגלה בשנת 1977 על ידי צ'ארלס ט. קוואל, והיה לראשון בסיווג הגופים הקנטאורים. תחילה קוטלג כאסטרואיד, אך בהמשך התגלעו חילוקי דעות האם יש להחשיבו כשביט. כיום, הוא מקוטלג תחת שני המושגים גם יחד; כינויו ככוכב שביט הוא 95P/כיירון. המקור לשמו הוא מהקנטאור כיירון במיתולוגיה היוונית. אין לבלבל בינו לבין הירח הגדול יותר של פלוטו, כארון. האקסצנטריות של מסלולו כיירון היא גבוהה, עם פריהליון הנמצא על מסלולו של שבתאי ואפהליון הנמצא על מסלולו של אורנוס (בתנועתו חוצה כיירון את מסלולו של שבתאי אך לא את זה של אורנוס). גוף זה עורר עניין רב בהיותו הראשון מחוץ לחגורת האסטרואידים שהציג מסלול כה יוצא דופן. כיירון מוגדר כקנטאור, קבוצת גופים שמסלוליהם נמצאים בין כוכבי הלכת החיצוניים. לקנטאורים אין מסלולים יציבים ומכיוון שהם מתרחקים ומתקרבים לענקי הגז, הם עשויים להיפלט אל מחוץ למערכת השמש בגלל הכבידה של כוכבי הלכת החיצוניים או להלכד על ידם. חישובים מתמטיים מראים שבשנת 1664 לפנה"ס כיירון התקרב למרחק של כ-16 מיליון קילומטרים משבתאי, רק 3 מיליון קילומטרים רחוק יותר מפובה, ירחו החיצוני הגדול ביותר, ובטווח הרדיוס של הירחים שהתגלו לאחרונה. כיירון הוא כנראה פליט מחגורת קויפר. בשנת 1988 התגלה שכיירון עבר התפרצות של בהירות נראית (עלייה ביחידה אחת לערך), התנהגות אופיינית לשביטים ולא לאסטרואידים. תצפיות משנת 1989 גילו שכיירון גם פיתח זנב שביט. כיירון התגלה כשהיה קרוב לאפהליון שלו והזנב התגלה בתצפיות שמצאו את הקנטאור קרוב לפריהליון שלו מה שמסביר את הסיבה לכך שלא נרשמו ראיות לפעילות שביטית מוקדם יותר. כיירון הוגדר רשמית כאסטרואיד וכוכב שביט (לעיתים מפריד רק קו דק בין שתי הקבוצות). נתוני הסתרה משנת 1993 מצביעים על כך שקוטרו של כיירון הוא כ-180 ק"מ. נתונים משולבים מטלסקופ החלל שפיצר ב-2007 וממצפה החלל הרשל ב-2011 מצביעים על כך שקוטרו של כיירון הוא 218±20 ק"מ. לכן, כיירון עשוי להיות גדול כמו צ'ריקלו 10199. קשה להעריך את קוטרו של כירון, בין השאר, משום שיש אי-ודאות גדולה ביחד לבהירות המוחלטת של גרעינו. מאז גילויו, התגלו כמה קנטאורים נוספים. רובם המכריע סווגו כאסטרואידים אך תצפיות קרובות מחפשות דווקא התנהגות שביטית. נכון למרץ 2006, נרשם מלבדו רק עוד גוף אחד בקבוצה זו כשביט, 60558 אקלוס ששמו השביטי הוא 174P\אקלוס. אסטרואידים נוספים שאינם קנטאורים שקוטלגו כשביטים הם: 4015 וילסון-הרינגטון, 7968 אלסט-פיזארו, ו-118401 לינאר. מדיה וקבצים בנושא כיירון בוויקישיתוף כיירון, באתר אנציקלופדיה בריטניקה (באנגלית) O. Groussin, P. Lamy, L. Jorda, Properties of the nuclei of Centaurs Chiron and Chariklo, Astronomy & Astrophysics 413, 2004-01-01, עמ' 1163–1175 doi: 10.1051/0004-6361:20031564 S. Fornasier, E. Lellouch, T. Müller, P. Santos-Sanz, P. Panuzzo, C. Kiss, T. Lim, M. Mommert, D. Bockelée-Morvan, E. Vilenius, J. Stansberry, G. P. Tozzi, S. Mottola, A. Delsanti, J. Crovisier, R. Duffard, F. Henry, P. Lacerda, A. Barucci, A. Gicquel, TNOs are Cool: A survey of the trans-Neptunian region. VIII. Combined Herschel PACS and SPIRE observations of 9 bright targets at 70--500 micron, Astronomy & Astrophysics 555, 2013-07, עמ' A15 doi: 10.1051/0004-6361/201321329 C. T. Kowal., (2060) Chiron, minor planet center
כיירון (פירושונים)

האם התכוונתם ל... כיירון – דמות של קנטאור בן אלמוות במיתולוגיה היוונית. כיירון (גוף במערכת השמש) – גוף קטן במערכת השמש. שמות דומים: כארון – דמות ספן משיט המעבורת של אל השאול האדס במיתולוגיה היוונית. כארון (ירח) – ירח של כוכב הלכת הננסי פלוטו.
גרמיים

הגרמיים (שם מדעי: Teleostomi) היא קבוצה טקסונומית של מיתרניים מעל-מחלקת חולייתנים לסתניים. רבים מבני קבוצה זו הם דגים, אך הם כוללים גם את קבוצת בעלי ארבע רגליים החולייתנים היבשתיים. לא נכללים בקבוצה זו דגי הסחוס שאינם בעלי עצמות גרמיות בגופם, אלא עצמות סחוס. קבוצה גרמיים (Teleostomi) מחלקה אקנתודים (Acanthodii) – נכחד קבוצה בעלי עצם (Euteleostomi) מחלקה מקריני סנפיר (Actinopterygii) מחלקה בעלי סנפירים בשרניים (Sarcopterygii) קבוצה בעלי ארבע רגליים (Tetrapoda). דג ריאות אוסטרלי צלופח פינגווין קיסרי ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
משבר מצרי טאיוואן השלישי

משבר מצרי טאיוואן השלישי, הידוע גם כמשבר מצרי טאיוואן של 1996, היה התוצאה של סדרת ניסויי טילים אשר נערכו על ידי הרפובליקה העממית של סין במים המקיפים את טאיוואן, כולל מצר טאיוואן, החל מה־21 ביולי 1995 ועד ל־23 במרץ 1996. מטח הטילים הראשון אשר נורה, נועד לשלוח מסר ברור לממשלת הרפובליקה הסינית שהונהגה על ידי לי טנג חואי ולמנוע ממנה לסגת ממדיניות "סין אחת" עליה הוסכם ב־1992 ולגרום לה שלא לבחור במדיניות השוללת את האיחוד עם סין ולא להכריז על עצמאות חד צדדית. מטח הטילים השני, נועד ליצור אווירת הפחדה בקרב ציבור הבוחרים בטאיוואן אשר עמדה לפני בחירות לנשיאות המדינה. ערך זה הוא קצרמר בנושא סין ובנושא טאיוואן. אתם מוזמנים לתרום לוויקיפדיה ולהרחיב אותו.
דוד אשקלון

דוד אשקלון (נולד ב-8 במרץ 1945) הוא פסל ואומן ויטראז' יהודי אמריקאי. דוד אשקלון נולד בתל אביב. את ההכשרה האמנותית רכש בעזרת אביו, הפסל ההונגרי-יהודי מוריס אשקלון. אשקלון הגיע לארצות הברית בגיל 11, לאחר שאביו החליט לאפשר לו להרחיב את אופקיו. אשקלון למד אמנות ועיצוב באוניברסיטת קליפורניה בלוס אנג'לס. לאחר מכן המשיך את לימודיו בתחומים אדריכלות ועיצוב-פנים במכון פראט שבניו יורק, שם קיבל תואר ראשון. במהלך שנות ה-70 עבד אשקלון בתחום האדריכלות ועיצוב-הפנים באזור ניו יורק. כמו כן, עבד למשך זמן מה עבור האדריכל הישראלי הנודע אריה אלחנני בתל אביב. אשקלון פנה לאמנות הפיסול במתכת ויצר קומפוזיציות מופשטות באמצעות מבער ריתוך. בשנת 1973 עבר אשקלון להתגורר באזור פילדלפיה, שם, יחד עם אביו, פתח סטודיו בשם "סטודיו אשקלון". לאחר מכן החל להתמקד ביצירת יצירות המתאימות לאתרים ספציפיים, בעיקר עבור אתרים ציבוריים ובעלי סממנים פולחניים. מרבית עבודותיו התמקדו בנושאים כנסייתיים תוך ניצול גישות עכשוויות ולא מסורתיות. יחד עם אביו העלה הסטודיו מאות פרויקטים ברחבי צפון אמריקה, מפיסול מונומנטלי וחלונות זכוכית צבעונית פולחניים ועד ציורי קיר ופסיפסים. רבות מעבודותיו מקשטות בתי כנסת ומבנים אחרים בעלי אופי דתי. בין הפסלים שפיסל בולטת מצבת זיכרון לזכר השואה המביעה דברי הוקרה לקורבנות הזוועות (חלקם היוו חלק ממשפחתו שלו). אשקלון קיבל מספר מענקים ופרסים מארגונים מכובדים ובינלאומיים, בהם המכון האמריקאי לאדריכלות. הוא משמש כיום נשיא "האגודה האמריקאית לאמנות יהודית", שבמסגרתו העביר הרצאות בעניין זה. הוא מתגורר בצ'רי היל שבמדינת ניו ג'רזי ובהאמפטונס שבמזרח לונג איילנד במדינת ניו יורק. מדיה וקבצים בנושא דוד אשקלון בוויקישיתוף אתר האינטרנט הרשמי של דוד אשקלון אתר סטודיו אשקלון American Guild of Judaic Art
פורוס

האם התכוונתם ל... פורוס (שליט) (Porus) – השם היווני-לטיני של שליט ממלכה הודי מן העת העתיקה, שהשתרעה בין הנהרות ג'לום וצ'נאב של ימינו. פורוס (מיתולוגיה) (Porus) – דמות מיתולוגית שהיא התגלמות השפע. פורוס (אי) (Poros) – זוג איים יווניים בחלקו הדרומי של המפרץ הסארוני. פורוס (עיר) (Poros) - עיר במחוז אליוס-פרונוי באי היווני קפלוניה שבקבוצת האיים האיוניים. פורוס (הארץ התיכונה) (Poros) – נהר ביקום הבדיוני של הארץ התיכונה בספרי ג'ון רונלד רעואל טולקין. סיטי אוף פורוס (אונייה) (City of Poros) – מעבורת יוונית שהייתה מעורבת בהתקפת טרור ב-1988. פורוס (נהר) (Purus) – נהר בדרום אמריקה. פורוסזאורוס – קיימן ענק מדרום אמריקה שחי בתקופת המיוקן.
קוטלר

קוטלר הוא שם משפחה אשכנזי. האם התכוונתם ל... אהרון קוטלר – רב ופוסק אמריקאי, ומייסדה של ישיבת לייקווד ארוין קוטלר – משפטן יהודי-קנדי, שכיהן כשר המשפטים של קנדה אושרת קוטלר – מגישת טלוויזיה ישראלית דן קוטלר (אנ') - שחיין אמריקאי-ישראלי ורדה קוטלר – זמרת אופרה ישראלית זלמן קוטלר – עיתונאי ופעיל ציוני משה קוטלר – פסיכיאטר ישראלי, פרופסור באוניברסיטת תל אביב נינה קוטלר – שחקנית ישראלית עודד קוטלר – שחקן ובמאי ישראלי שניאור קוטלר – רב וראש ישיבת לייקווד, בנו של רבי אהרן שלמה נתן קוטלר – רב וראש ישיבה ליטאי אריה מלכיאל קוטלר – רב וראש ישיבת לייקווד, בנו של הרב שניאור ונכדו של רבי אהרן
גולדברג

גולדברג (Goldberg) הוא שם משפחה שמקורו בגרמנית ומשמעותו הר זהב. האם התכוונתם ל... אבי גולדברג – רופא ישראלי, מנהל המרכז הרפואי כרמל אוסקר גולדברג – הוגה דעות, חוקר דתות ורופא יהודי-גרמני אליעזר גולדברג – שופט בית המשפט העליון ומבקר המדינה אלכסנדר גולדברג – מנהל ישראלי, נשיא הטכניון בשנים 1965–1973 אפרים גולדברג (שינה את שמו לפרנק גרי) - אדריכל אמריקאי-יהודי מן הבולטים בסוף המאה ה-20 ובימינו. אריאלה דים-גולדברג – סופרת עברית וחוקרת מקרא ארתור גולדברג – פוליטיקאי ומשפטן יהודי-אמריקאי ביל גולדברג – מתאבק יהודי-אמריקאי גארי דייוויד גולדברג – מפיק טלוויזיה וקולנוע יהודי-אמריקאי ג'ונה גולדברג – בעל טור, סופר, אנליסט פוליטי ופרשן שמרני אמריקאי דוב (בוריס) גולדברג – (1866-1922) פעיל ציוני ותעשיין הלנה גולדברג – שמה המקורי של לאה הרפז, משוררת, סופרת, אמנית רב-תחומית ומעצבת אופנה ישראלית דייוויד גולדברג – פסיכיאטר ופסיכולוג יהודי אנגלי וופי גולדברג – שחקנית קולנוע אמריקאית ורנר גולדברג – חייל גרמני חצי-יהודי, שהתפרסם בשל השימוש שעשה הוורמאכט בתמונתו ככרזת גיוס ז'אן ז'אק גולדברג – מתופף רוק ישראלי, חבר להקת הקליק והמתופף הקבוע של פורטיסחרוף זלמן נחמיה גולדברג (הגרז"ן) - חבר בית הדין הרבני הגדול חגית גולדברג – זמרת ג'אז ומחזות זמר חנה גולדברג – פזמונאית וסופרת ישראלית יוהאן גוטליב גולדברג – מוזיקאי גרמני, על שמו נקראו וריאציות גולדברג של באך יצחק ליב גולדברג – נדבן יהודי מרוסיה, אחיו של דוב גולדברג ישעיהו ניסן גולדברג – סופר עברי. היה חותם בכינויו יכנה"ז (ראשי תיבות של: ישעיה כהן ניסן הר-זהב) לאה גולדברג – משוררת וסופרת ישראלית מאיר גולדברג – פזמונאי ישראלי מנחם גולדברג – נשיא בית הדין הארצי לעבודה עמנואל גולדברג – כימאי חתן פרס ישראל (1968) רודריגו גולדברג – שחקן כדורגל צ'יליאני שלומי גולדברג – מנחה, מגיש ועורך תוכניות טלוויזיה ורדיו בערוץ הראשון ובקול ישראל שלמה גולדברג (ג'ינג'י) – שחקן, בדרן, כותב, מגיש וסטנדאפיסט ישראלי. שלמה גולדברג (כדורגלן) ("בלפור") - כדורגלן מכבי יפו שונות וריאציות גולדברג – יצירה של יוהאן סבסטיאן באך שדות גולדברג – שיר מאת מאיר אריאל. גולדברג (עיר) – עיר בצפון מערב גרמניה. זלאטי ורך – או גולדברג בשמו הגרמני, הר בצ'כיה. הגולדברגים – סדרת טלוויזיה אמריקאית גולדברגר גולדנברג הרפז
שרה מקלכלן

שרה אן מקלכלן (באנגלית: Sarah Ann McLachlan; נולדה ב-28 בינואר 1968) היא זמרת וכותבת שירים קנדית. ייסדה בשנות ה-90 את מסע ההופעות Lilith Fair שהיווה במה לנשים מוזיקאיות. מפורסמת בזכות הצליל הרגשי של הבלדות שלה. אלבומה הנמכר ביותר עד היום הוא Surfacing עליו זכתה ב-4 פרסי ג'ונו. מקלכלן נולדה ב-1968, ואומצה בנובה סקוטיה, קנדה. כילדה, לקחה מקלכלן שיעורי פיתוח קול, לצד שיעורי פסנתר קלאסי וגיטרה. כשהייתה בת 17, בזמן לימודיה בתיכון המלכה אליזבת', הייתה מקלכלן חברה בלהקת רוק שנקראה "The October Game". בספר מחזור נכתב לה שהיא תהיה כוכבת רוק מפורסמת. עוטרה באות מסדר קנדה (OC). לאחר ההופעה הראשונה של "The October Game" כחימום ל-Moev, הוצע למקלכלן חוזה הקלטות על ידי מארק ג'ווט מהלייבל Nettwerk. הוריה של מקלכלן שכנעו אותה לסיים את לימודיה בקולג' לאומנות ועיצוב של נובה סקוטיה לפני שהחלה בחייה החדשים כאמנית הקלטות, ומקלכלן הוחתמה ל-Nettwerk שנתיים לאחר מכן, אפילו לפני שכתבה שיר אחד בלבד. האלבום "Fumbling towards ecstasy" שיצא לאור ב-1993 היה להצלחה מיידית בקנדה. הוקלטה גם גרסת פסנתר לשירה "Possession". בשנתיים שלאחר מכן הביא האלבום את מקלכלן לתודעה בינלאומית לאחר שכיכב במספר מצעדים במדינות שונות. בשנת 1997 הוציאה מקלכלן את Surfacing - אלבומה הנמכר ביותר עד היום. האלבום הביא למקלכלן הצלחה רחבה בעולם, כאשר נמכר במעל ל-11 מיליון עותקים, וזיכה אותה ב-2 פרסי גראמי ו-4 פרסי ג'ונו. עוד באותה שנה הקליטה את השיר "Silence" עבור האלבום Karma של ההרכב האלקטרוני הקנדי דלריום. השיר זכה להצלחה רבה גם בישראל ולהקת הגבעטרון הקליטה לו גרסה הומוריסטית עבור פרסומת למשקה האנרגיה "אקס טיזי". ב-7 בפברואר 1997, שרה נישאה לאשווין סוד, מתופפה מזה שנים, בנגריל, ג'מייקה. זוכת פרס גראמי הייתה מועמדת ל-21 פרסי ג'ונו (פרסי המוזיקה הקנדיים), זכתה בשמונה. מדיה וקבצים בנושא שרה מקלכלן בוויקישיתוף אתר האינטרנט הרשמי של שרה מקלכלן שרה מקלכלן, ברשת החברתית פייסבוק שרה מקלכלן, ברשת החברתית אקס (טוויטר) שרה מקלכלן, ברשת החברתית אינסטגרם שרה מקלכלן, סרטונים בערוץ היוטיוב שרה מקלכלן, במסד הנתונים הקולנועיים IMDb (באנגלית) שרה מקלכלן, באתר אפל מיוזיק (באנגלית) שרה מקלכלן, באתר ספוטיפיי שרה מקלכלן, באתר Last.fm (באנגלית) שרה מקלכלן, באתר AllMusic (באנגלית) שרה מקלכלן, באתר MusicBrainz (באנגלית) שרה מקלכלן, באתר דיזר שרה מקלכלן, באתר Yandex.Music (ברוסית) שרה מקלכלן, באתר Discogs (באנגלית) שרה מקלכלן, באתר Songkick (באנגלית) שרה מקלכלן, באתר SecondHandSongs שרה מקלכלן, באתר בילבורד (באנגלית) שרה מקלכלן, באתר טיידל (באנגלית) האתר הרשמי של Lilith Fair שרה מקלכלן באתר רדיו מוסיכיף. שרה מקלכלן, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
גינאה (פירושונים)

האם התכוונתם ל... מקומות בשם גינאה: גינאה (Guinea) – "הרפובליקה של גינאה", מדינה במערב אפריקה גינאה הצרפתית – פרוטקטורט של צרפת באפריקה שזכה בעצמאות בשנת 1958 והפך לרפובליקה של גינאה גינאה המשוונית – מדינה במערב אפריקה גינאה ביסאו – מדינה במערב אפריקה גינאה החדשה – אי גדול צפונית לאוסטרליה, שעל מחציתו שוכנת פפואה גינאה החדשה מקומות בשם גיאנה: גיאנה (Guyana) – מדינה בצפון אמריקה הדרומית, בעבר "גיאנה הבריטית" גיאנה הצרפתית – מחוז של צרפת בצפון אמריקה הדרומית סורינם – מדינה באמריקה הדרומית, נקראה בעבר "גיאנה ההולנדית" גיאנה אסקיבה – חבל ארץ של גיאנה, שוונצואלה טוענת לבעלות עליו מקומות בשמות דומים אחרים: גויאנה (אזור גאוגרפיה) – הוא אזור גאוגרפי בעל תחומי עניין דומים לו כגון היסטוריה גאוגרפי ועוד, בשטח זה נכללים המדינות: ונצואלה גיאנה, סורינם ברזיל וחבלמגיאנה הצרפתית. שילד גויאנה (Guiana) – אזור שילד גאוגרפי בצפון אמריקה הדרומית גויאניה (Goiânia) – בירת מדינת גויאס בברזיל סיודד גואיאנה (Ciudad Guayana) – העיר הגדולה ביותר במדינת בוליבר שבוונצואלה אחר: לירה שטרלינג (גינאה או גיני) – מטבע בריטי שבוטל, שערכו היה 21 שילינג גאינה – מופע בלט שהולחן על ידי אראם חאצ'טוריאן
האצטדיון האולימפי (טוקיו)

האצטדיון הלאומי האולימפי (ביפנית: 国立霞ヶ丘陸上競技場 – "קוקוריטסו קאסומיגאוקה ריקוג'ו קיוגיג'ו") היה אצטדיון אשר מוקם בקאסומיגאוקה, באזור שינג'וקו שבטוקיו. המספר הרשמי של מושבים באצטדיון היה 57,363 מושבים, אך בפועל היו בו כ-48,000 מושבים. האצטדיון הוקם בשנת 1958 על מנת לשמש כאצטדיון הלאומי של יפן. האירוע המרכזי הראשון שנערך בו היו משחקי אסיה בשנת 1958. האצטדיון שימש כאצטדיון העיקרי של אולימפיאדת טוקיו בשנת 1964. מאז אירח האצטדיון את אליפות העולם באתלטיקה בשנת 1991, את משחקי מיראז' בול בין השנים 1976–1993, ואת גביע טויוטה (הגביע הביניבשתי) בין השנים 1980–2001. בסוף שנת 2014 נהרס האצטדיון, ועל חורבותיו נבנה אצטדיון חדש שיארח את טקסי הפתיחה והסיום ואת תחרויות האתלטיקה במסגרת אולימפיאדת טוקיו בשנת 2020. את תוכנית הבנייה המקורית שנחשפה ב-2013 יצרה האדריכלית זהה חדיד. האצטדיון שעיצבה נועד להכיל כ-80,000 מקומות ישיבה עם קירוי מלא לאצטדיון בגג נפתח ואף מיזוגו. ביולי 2015 הוחלט כי בשל העלות המנופחת של מימוש התוכנית, ועיצובו השנוי במחלוקת הבולט למרחקים בשל תצורת הגג, נגנזה התוכנית לבנייתו. ביטול התוכנית גם הוציאה את האצטדיון מרשימת האצטדיונים ביפן שיארחו את גביע העולם ברוגבי ב-2019, במסגרתו יועד לארח את משחק הגמר של הטורניר. הגמר הועבר לאצטדיון ביוקוהמה שאירח גם את גמר מונדיאל 2002. במקום זאת יצא מכרז מזורז לתוכנית חדשה וצנועה יותר בעלויותיה וצורתה. בדצמבר 2015 נבחרה תוכנית חלופית וזולה יותר לאצטדיון של האדריכל היפני קנגו קומה. ההצעה החדשה היא של אצטדיון מקורה חלקית בהשראת האדריכלות היפנית המסורתית שנועד להכיל 68,000 צופים במשחקים האולימפיים ואפשרות להקמת יציעים זמניים על מסלולי האתלטיקה שיגדילו את תכולת האצטדיון ל-80,000 מקומות ישיבה במידת הצורך לאירוח אירועי ענק. גם סביבת האצטדיון נועדה להיות ירוקה וחזיתו החיצונית מתוכננת להתכסות בצמחים מטפסים שיצרו "גן תלוי". מדיה וקבצים בנושא האצטדיון האולימפי בוויקישיתוף אתר האינטרנט הרשמי של האצטדיון האולימפי תצלום לוויין של האצטדיון האצטדיון ב-World Stadiums יעל חסיד‏, זה סופו של פיל לבן, באתר וואלה, 24 ביולי 2015
חולייתנים לסתניים

חולייתנים לסתניים (שם מדעי: Gnathostomata) היא על-מחלקה בקבוצת בעלי החוליות שבמערכת המיתרניים. בקבוצה זו ישנן כיום שתי קבוצות עיקריות: דגי סחוס ודגי גרם. דגי הגרם כוללים גם את אבות הטטרפודים, בהם מחלקות רבות נוספות. ההבדלים העיקריים בין הגרמיים לדגי סחוס הם: הפה המצוי בקדמת הגוף, שלוש עצמות המצויות באוזן ועורם עבה ומכוסה קשקשים קשים, אשר חלק מבני הקבוצה איבדו בהמשך. החולייתנים הלסתניים היוו את רוב החולייתנים כבר מאמצע תקופת הדבון, לפני 380 מיליון שנים בקירוב. הם שונים משאר החולייתנים, בלסתותיהם – מבנה חזקים בתוכו מצוי חלל הפה, המשמש להשגת מזון וממוקם בחזית הגוף. המבנה מורכב מעצמות ושרירים שהם חלק מהשלד הפנימי, הם מניעים את איברי לעיסת ושחיקת המזון: עצמות הלסת או השיניים. מחלקה בעלי שריון (Placodermi) – נכחדה מחלקה דגי סחוס (Chondrichthyes) קבוצה גרמיים (Teleostomi) מחלקה אקנתודים (Acanthodii) – נכחדה קבוצה דגי גרם (Osteichthyes) קבוצה בעלי עצם (Euteleostomi) מחלקה מקריני סנפיר (Actinopterygii) קבוצה בעלי סנפירים בשרניים (Sarcopterygii) קבוצה בעלי ארבע רגליים (Tetrapoda) מדיה וקבצים בנושא חולייתנים לסתניים בוויקישיתוף חולייתנים לסתניים, באתר ITIS (באנגלית) חולייתנים לסתניים, באתר NCBI (באנגלית) חולייתנים לסתניים, באתר Animal Diversity Web (באנגלית) חולייתנים לסתניים, באתר האנציקלופדיה של החיים (באנגלית)
האצטדיון האוניברסיטאי האולימפי

האצטדיון האוניברסיטאי האולימפי (בספרדית: Estadio Olímpico Universitario - אסטאדיו אולימפיקו אוניברסיטאריו) הוא אצטדיון הממוקם בקריית האוניברסיטה של מקסיקו סיטי בירת מקסיקו. בניית האצטדיון החלה ב-7 באוגוסט 1950 והסתיימה ב-20 בנובמבר 1952. באצטדיון 75,849 מקומות ישיבה. במהלך שנות ה-50 וה-60 של המאה ה-20 נעשה באצטדיון שימוש לתחרויות פוטבול בין קבוצות שתי האוניברסיטאות הציבוריות הגדולות במקסיקו: האוניברסיטה הלאומית האוטונומית של מקסיקו (UNAM) והמכון הפוליטכני הלאומי (IPN). בשנת 1968 שימש האצטדיון כאצטדיון העיקרי של אולימפיאדת מקסיקו סיטי ובו נערכו תחרויות האתלטיקה, תחרויות הריצה וחלק ממשחקי הכדורגל. בשנת 1986 התקיימו באצטדיון כמה ממשחקי גביע העולם בכדורגל (המונדיאל). כיום משמש האצטדיון את קבוצת הכדורגל אוניברסידד נסיונל ("פומאס דה לה UNAM") ואת קבוצת הפוטבול פומאס CU. מדיה וקבצים בנושא האצטדיון האוניברסיטאי האולימפי בוויקישיתוף תצלום לוויין של האצטדיון האצטדיון ב-WorldStadiums
שילד גויאנה

שילד גוּיָאנָה (באנגלית: Guiana Shield) היא אזור שילד בצפונה של יבשת אמריקה הדרומית. שילד גויאנה הוא מבנה גאולוגי בן 1.7 מיליארד שנים מתקופת הפרקמבריון. השילד מורכב מסלעים מותמרים, המכוסים על ידי סלעי קוורציט, פצלים, אבני חול ומחדרים פלוטוניים כגון גברו. השילד נמצא כיום בתחומן של גיאנה, סורינאם, גיאנה הצרפתית, החלק הדרומי של ונצואלה, וכן חלקים מברזיל וקולומביה. מדיה וקבצים בנושא שילד גויאנה בוויקישיתוף ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
אוסמן

האם התכוונתם ל... ז'ורז'-אז'ן אוסמן – מתכנן עירוני צרפתי נטלי אוסמן – מתאבקת מקצועית אמריקאית צ'די אוסמן – כדורסלן טורקי-מקדוני-בוסני עות'מאן (פירושונים) אוסמאן
ישראל לוטן

ישראל לוטן (1913 – 3 באוקטובר 1997) היה אדריכל ישראלי. לוטן נולד ב-1913 באזור שבילדותו היה לחלק מברית המועצות. בשנת 1935, בגיל 22, עלה לארץ ישראל, ושנה לאחר מכן החל לימודי ארכיטקטורה בטכניון שבחיפה. בשל מלחמת העולם השנייה התעכב בהשלמת לימודיו האקדמיים, שאותם סיים בשנת 1945. לאחר לימודיו ביקש לשמש כמתמחה במשרדו של האדריכל לה קורבוזיה בפריז, אך בשל מלחמת העצמאות, שפרצה בזמן שיועד לנסיעתו, בוטלו תוכניותיו והוא נותר בארץ. את תחילת דרכו המקצועית החל באגף התכנון של משרד ראש הממשלה, תחת ניהולו של אדריכל אריה שרון. בשנת 1952 החל לשמש כיועץ למשרד השיכון באגף בניין ערים, ולאחר שנת השתלמות בחוץ לארץ, החל את דרכו העצמאית בישראל. לוטן היה נשוי לבלה ברעם (1918–2006), שדרנית רדיו, במאית וסופרת ילדים, ואב לשניים. בנו האדריכל רמי לוטן ממשיך את עבודתו במשרד האדריכלים שייסד אביו. נפטר ב-1997. נקבר בבית העלמין קריית שאול. בית טוקטאלי, בית פרטי, רחוב סמילנסקי 16, תל אביב. בית רוזובסקי, בית פרטי, רחוב קרן היסוד 11, הרצליה. קיראון, שכונת מגורים, קריית אונו, שנות ה-60. רימון, שכונת מגורים, מרכז מסחרי ומרפאה, קריית אונו. מגדלי קלרין, רחוב פנקס פינת דרך נמיר, תל אביב. מבני מגורים מדורגים, רחוב פעמוני, שכונת בבלי, תל אביב. כיכר המדינה (בשיתוף אוסקר נימאייר ואבא אלחנני). שכונת נורדיה (לא נבנה, כיום דיזנגוף סנטר) (בשיתוף אוסקר נימאייר ואבא אלחנני). טרמינל תחנה מרכזית, רמלה (נהרס). בית החייל, 1968, חיפה. בית כנסת איחוד שיבת ציון, תל אביב. בית יד לבנים בשיתוף האדריכל צבי תורן, 1960, תל אביב. היכל יהדות ווהלין, גבעתיים. בית מגורים פרטי ברחוב הגלגל פינת רחוב מטה אהרון, רמת גן. בית יד לבנים, רח' פנקס, תל אביב, 1960 מגדלי קלרין - מגדלי מגורים ברחוב פינקס בתל אביב, שנות ה-80, 03/07 שכונת קיראון, מבט מפארק רייספלד, קריית אונו, 2008 ארכיון ישראל לוטן, בספרייה הלאומית מידע על ישראל לוטן בקטלוג הספרייה הלאומית "לוטן, ישראל", בתוך: אליעזר פרנקל, כרונולוגיה: תולדות האמנות: אדריכלות, עיצוב, פיסול, ציור, תל אביב: הסדנא לעיצוב ואדריכלות, 1993, עמ' 720, באתר sadnafrenkel מיכאל יעקובסון: סקירה אדריכלית מלווה בתמונות של בית יד לבנים בתל אביב בתכנון לוטן, באתר 'חלון אחורי', 10/09. נועם דביר, קורבוזיה בקריית אונו, באתר הארץ, 23 בדצמבר 2009 מיכאל יעקובסון: 40 שנה לשכונת קיראון: תולדות וקורות השכונה, 5.8.12, Xnet מיכאל יעקובסון: בית יהדות ווהלין בגבעתיים באתר 'חלון אחורי', 11.3.13 מיכאל יעקובסון: סיבוב בבית הכנסת שבכפר הנוער כפר סילבר, באתר 'חלון אחורי', 6.2.23 ישראל לוטן, דף שער בספרייה הלאומית ישראל לוטן באתר חברה קדישא ת"א–יפו.
האצטדיון האולימפי (מינכן)

האצטדיון האולימפי (בגרמנית: אולימפיהשטאדיון Olympiastadion) המצוי בלב אולימפיהפארק מינכן (הפארק האולימפי של מינכן) במינכן שבגרמניה, היה האתר המרכזי של אולימפיאדת מינכן שנערכה בשנת 1972. באצטדיון היו 80,000 מושבים בעת הקמתו, וכיום מצויים בו 69,250 מושבים. כמו כן האצטדיון אירח את משחק הגמר של גביע העולם בכדורגל בשנת 1974 ומשחק גמר אליפות אירופה בכדורגל בשנת 1988. האצטדיון אירח גם את אליפות אירופה באתלטיקה ב-2002 וב-2022. האצטדיון תוכנן על ידי האדריכל הגרמני גונתר בניש והמהנדס פריי אוטו. המבנה, שתכנונו נחשב מהפכני וייחודי בעת הקמתו, כלל תקרות העשויות זכוכית אקריליק הנתמכת בכבלי פלדה. מבנה זה נועד להוות ניגוד לאצטדיון האולימפי של ברלין בו נערכה אולימפיאדת ברלין בשנת 1936 על ידי השלטונות הנאציים, ולצורך זה נבחר תכנון המעורר הרגשה של חופשיות וזרימה - במטרה לסמל את גרמניה החדשה והדמוקרטית. לאחר סיום האולימפיאדה, הפך האצטדיון לאצטדיון הבית של הקבוצות באיירן מינכן והחל משנות ה-90 של המאה ה-20 גם של קבוצת מינכן 1860 היריבה. קבוצות אלה השתמשו באצטדיון עד שנת 2005 עת עברו לאליאנץ ארנה. ב-31 בדצמבר 2006 התקיימה באצטדיון תחרות הטור דה סקי הראשונה. כמו כן שימש האצטדיון אתר לקונצרטים והופעות, בהן הופעות של מייקל ג'קסון, AC/DC, בון ג'ובי, רובי ויליאמס, מטאליקה והרולינג סטונז. בשנת 1975 שימש האצטדיון כאתר הצילום של הסרט רולרבול, במטרה לדמות מבנה עתידני. אתר האינטרנט הרשמי של האצטדיון האולימפי תיאור הפארק האולימפי תצלום פנורמי של הפארק האולימפי תצלום לוויין של האצטדיון האצטדיון ב-World Stadiums